Source: http://docplayer.fi/7805538-Tyosuojeluoppaita-ja-ohjeita-12-nostoapuvalineet-turvallisuus-tyosuojeluhallinto.html
Timestamp: 2018-10-23 19:24:52+00:00
Document Index: 15436897

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 Työsuojeluoppaita ja -ohjeita 12 Nostoapuvälineet Turvallisuus Työsuojeluhallinto Tampere 2009
2 ISBN ISSN X Multiprint Oy, Tampere 2009
3 Sisällysluettelo JOHDANTO... 7 NOSTOAPUVÄLINEIDEN YLEISET VAATIMUKSET... 9 Rakenne... 9 Varmuuskerroin... 9 Käyttö ja tarkastus Hankinta NOSTOTYÖN SUUNNITTELU Suunnittelussa huomioitavia seikkoja OPASTUS JA KOULUTUS SALLITUT KUORMITUKSET Merkinnät ja kuormitustaulukot Haarakertoimen vaikutus raksin nostokykyyn Monihaaraiset raksit, joissa kaikki haarat eivät ole käytössä Nostossa huomioitavia muita seikkoja ERI RAKSITYYPPEJÄ KOSKEVIA VAATIMUKSIA Kettinkiraksit Rakenne Kettinki Varusteet Päärengas Koukku Muut varusteet Mekaaninen liitoselin Merkintälevyke Lyhentimet Kuormitustaulukko kettinkirakseille Kettinkiraksien tarkastus- ja hylkäysperusteet Teräsköysiraksit Yleistä Teräsköysiraksien päättämistapoja Teräsköysiraksin tarkastus- ja hylkäysperusteet Kuormitustaulukko teräsköysirakseille Teräsköysiraksin kuormituksen riippuvuus lämpötilasta Tekokuituiset päällysteraksit ja nostovyöt Valmistusmateriaali Merkinnät Suurin sallittu kuormitus... 31
4 Terävät kulmat ja kulmasuojien merkitys...31 Tekokuituraksien käyttöohjeet...33 Tekstiiliraksien tarkastus ja kunnon seuraaminen...33 Huolto ja korjaukset...34 Nostotarraimet...35 Tarrainta käytettäessä Ruuvitarraimen käytössä on huomioitava Nostosakset Tarkastus Nostomagneetit...37 Alipainetarttujat...38 Nostohaarukat Nostopalkit...39 NOSTOTARVIKKEET Nostokorvakkeet...40 Nostokorvakkeiden mitoitus Hitsattava nostokorvake...40 Nostosilmukkaruuvit ja mutterit...41 Silmukkaruuvin tarkastus Sakkelit... Sakkelin tarkastus OMAAN KÄYTTÖÖN VALMISTETUT NOSTOAPUVÄLINEET CE-merkinnän edellytykset Standardin SFS-EN käyttö valmistuksessa...42 MÄÄRÄYKSIÄ JA OHJEITA Liite 1. Nostoapuvälineen tietolomake Liite 2. Käsimerkit Nostoapuvälineet Turvallisuus
6 Nosto- ja siirtolaitteita koskevat säädökset perustuvat työturvallisuuslakiin sekä valtioneuvoston asetukseen työvälineiden turvallisesta käytöstä ja tarkastamisesta (403/2008), myöhemmin käyttöasetus. Tämän aineiston tavoitteena on luoda tiedosto, jota työpaikkakohtaisesti täydentäen voidaan sopia niistä menettelytavoista, joita noudattamalla taakat ja niiden nostaminen on paremmin suunniteltu, työntekijä hallitsee turvalliset nostotavat ja hän voi luottaa käytössä oleviin nostoapuvälineisiin. Yritykselle sovelias menettely voidaan ottaa osaksi laatujärjestelmää ja liittää työsuojelun toimintaohjelmaan. Tämän oppaan tarkastelukulma on pidetty lähellä käytännön toimintaa ja esitetyt mallit ja ratkaisut perustuvat työpaikkatasolla tehtyyn työhön ja ongelmiin, joita siellä kohdataan. Tarvittava tieto on kerätty lainsäädännöstä, standardeista, tutkimuksista, vakuutusyhtiöiden ja nostoapuvälineiden toimittajien aineistosta, työsuojelupiireistä sekä hankkimalla tietoa alan asiantuntijoilta. Mukaan on otettu sellaista tietoa, jota työpaikalla tarvitaan suunniteltaessa ohjeita nostoapuvälineiden hankintaan, tarkastukseen, nostotyön ja nostojen suunnitteluun sekä käytön opastukseen. Samoin on pyritty huomioimaan lainsäädäntö sekä muut normit ja ohjeet. Aineisto pitää sisällään yleisimmin käytetyt nostoapuvälineet ja omaan käyttöön valmistetut erikoisnostoapuvälineet. 8 Nostoapuvälineet Turvallisuus
7 Nostoapuvälineiden yleiset vaatimukset RAKENNE Taakan nostamiseen tarvitaan nostolaitetta ja nostoapuvälinettä. Nostolaitteita ovat nosturit, nostimet ja muut nostolaitteet. Nostotaljat ovat myös nostolaitteita riippumatta siitä, ovatko ne kone- vai käsivoimakäyttöisiä. Nostoapuvälineellä tarkoitetaan komponenttia tai laitetta, jota ei ole pysyvästi kiinnitetty nostolaitteeseen ja jota käytetään nostolaitteen ja taakan välissä tai joka on kiinnitetty kuormaan, jotta siihen voidaan tarttua. Nostoapuvälineiden rakennetta koskevat vaatimukset on esitetty koneiden turvallisuutta koskevassa valtioneuvoston päätöksessä (1314/1994 muutoksineen), konepäätöksessä, joka tuli voimaan v alussa. Konepäätöksen mukaiset menettelyt koskevat siis jälkeen käyttöönotettuja ja markkinoille saatettuja nostoapuvälineitä alkaen konepäätöksen korvaa valtioneuvoston asetus koneiden turvallisuudesta (400/2008), myöhemmin koneasetus. Konepäätös sekä sen korvaava koneasetus edellyttävät, että nostoapuvälineen valmistaja tai valmistajan Euroopan talousalueelle sijoittautuneen edustajan tai sen, joka kokoaa valmiista komponenteista nostoapuvälineen, on laadittava nostoapuvälineestä vaatimustenmukaisuusvakuutus ja kiinnitettävä siihen CE-merkintä. Vaatimustenmukaisuusvakuutus voidaan antaa myös tuote-erää koskien. VARMUUSKERROIN Nostoapuvälineellä on tietty varmuuskerroin. Se takaa, ettei yllättävissä tilanteissa heti jouduta vaaratilanteeseen. Varmuuskerroin ei ole lupa sallitun kuorman ylittämiseen, vaan varmuutta tarvitaan tavallisessakin nostossa nostolaitteen kulumisen ja vanhenemisen aiheuttamaan heikentymiseen, nostossa tapahtuviin nykäyksiin ja epätarkkuuteen taakan painon arvioinnissa. Konepäätöksen ja sen korvaavan koneasetuksen liitteessä 1 on esitetty koneita koskevat olennaiset turvallisuusvaatimukset ja sen luvussa 4 on käsitelty erityisesti nostoapuvälineiden rakennetta koskevat olennaiset turvallisuusvaatimukset. Ao. luvussa on annettu mm. erilaisten nostoapuvälineiden käyttökertoimet (varmuuskertoimet). Säädösten vaatimukset koskevat myös omaan käyttöön tehtäviä nostoapuvälineitä. Säädösten mukaan jokaisessa nostoapuvälineessä tai siihen kiinnitetyssä kilvessä tai vastaavassa on oltava seuraavat merkinnät: tiedot valmistajasta (esim. valmistajan logo) tiedot raaka-aineesta, jos tätä tietoa tarvitaan yhteensopivuutta varten tiedot suurimmasta sallitusta nostokuormasta valmistusvuosi CE-merkintä (vuodesta 1995 alkaen valmistetut). Nostoapuvälineet Turvallisuus 9
8 Lisäksi jokaisen nostoapuvälineen tai jokaisen kokonaisuutena myytävän nostoapuvälineerän mukana on oltava ohjekirja, jossa on ainakin seuraavat tiedot: tiedot valmistajasta kuvaus nostoapuvälineestä käyttötarkoitus käyttö-, kokoonpano ja huolto-ohjeet käyttörajoitukset. Käyttörajoituksien / ohjeiden antaminen on erityisen tärkeää magneetti- ja alipainetarttujien kohdalla, koska niillä on vaarana kuorman tahaton irtoaminen. Konepäätöksessä käsitellyt erilaiset nostoapuvälineiden kanssa käytettävät nostotarvikkeet kuten nostokorvakkeet, nostosilmukat ja sakkelit on määritelty irtaimiksi nostoapuvälineiksi, eikä konepäätös ole määritellyt tarkemmin niihin tehtäviä merkintöjä. Niihin ei siten ole konepäätöksen voimassaoloaikana edellytetty esim. CE-merkintää voimaan tulevan koneasetuksen mukaan myös raksien komponentit ovat ao. päivämäärästä alkaen nostoapuvälineitä. Turvallisuuden kannalta välttämätöntä kuitenkin on, että kaikkiin nostotarvikkeisiinkin on merkitty niiden suurin sallittu kuorma tai muu merkintä, josta valmistajan laatimien käyttöohjeiden perusteella voidaan määrittää niiden suurin sallittu kuormitus. KÄYTTÖ JA TARKASTUS Työvälineiden kuten nostoapuvälineiden turvallisesta käytöstä on säädetty valtioneuvoston asetuksella työvälineiden turvallisesta käytöstä ja tarkastamisesta 403/2008, ns. käyttöasetuksella. Käyttöasetuksen luvussa 3 on annettu yleiset määräykset nostamiseen käytettävien työvälineiden valinnasta ja turvallisesta käytöstä. Käyttöasetuksen 5 sisältää määräykset nostoapuvälineiden toimintakunnon varmistamiseksi tehtävistä toimenpiteistä. Käyttöasetus edellyttää, että työvälineet, joita ovat myös kaikki nostoapuvälineet, sakkelit, yms. nostoon käytettävät laitteet, pidetään säännöllisellä kunnossapidolla turvallisina niiden käyttöiän ajan. Asetus edellyttää myös, että työvälineiden toimintakuntoa seurataan jatkuvasti tarkastuksilla, testauksilla, mittauksilla ja muilla tarkoitukseen sopivilla keinoilla. Perinteisesti nostoapuvälineet on tarkastettu vuoden väliajoin. Tarkastus kertaluonteisena toimenpiteenä vuoden välein ei yksinään ole kuitenkaan riittävä. Tämän lisäksi tarvitaan menettelytavat, joilla varmistutaan mm. siitä, että työssä vioittuneet tai epäkuntoiset nostoapuvälineet poistetaan käytöstä. Tämä voidaan tehdä esim. opastamalla nostoapuvälineiden käyttäjät nostoapuvälineiden hylkäys- ja merkintäperusteisiin. Asiantuntevan henkilön toimesta vuoden välein tehtävät tarkastukset ja mittaukset ovat tarpeellisia, koska tavallinen käyttäjä ei ole nostoapuvälineiden rakenteisiin perehtynyt. Käytön rasittavuuden perusteella tarkastusväliä voidaan pidentää tai lyhentää. Työnantaja voi teettää toimintakunnon varmistamiseksi tehtävät tarkastukset palveluksessaan olevalla tai ulkopuolisella henkilöllä, joka on kyseessä olevan työvälineen rakenteeseen ja käyttöön perehtynyt. Tarkastuksissa otetaan huomioon valmistajan ohjeet. Tarkastus tehdään yleensä silmämääräisesti arvioiden käytön aiheuttaman kulumisen, muodonmuutosten tai vaurioiden vaikutus käyttöturvallisuuteen. Tarvittaessa tarkastusta voidaan täydentää ainetta rikkomattomilla tarkastusmenetelmillä. Tarkastukset kirjataan työpaikan tarpeisiin nähden sopivalla tavalla. Tarkastuksista voidaan tehdä pöytäkirja tai pitää tarkastuksista kortistoa tai rekisteriä, josta löytyy tarvittavat tiedot tarkastusajankohdista, havaituista vioista ja puutteista sekä tehdyistä korjauksista. Jokaiseen apuvälineeseen voidaan tehdä myös tarkastusta osoittava merkintä, jotta tarkastusten toteutumista voitaisiin paremmin valvoa. 10 Nostoapuvälineet Turvallisuus
9 Tehokas tapa estää tarkastuksessa hylättyjen ja korjauskelvottomien apuvälineiden päätyminen vahingossa uudelleen käyttöön on tehdä ne käyttökelvottomaksi. Ennen nostoapuvälineen käyttöönottoa sen turvallisesta toimintakunnosta tulee varmistua. Oikean asennuksen selvittäminen tulee tehdä mm. niille nostoapuvälineille, joissa on sähkötai alipainetoimintoja, tai jotka muuten tarvitsevat asennustoimenpiteitä ennen käyttöönottoa. Nostoapuvälineen tulee olla turvallisessa kunnossa ja käyttötarkoitukseensa sopiva. Käyttäjän on lisäksi tarkistettava päivittäin jatkuvassa käytössä olevien nostoapuvälineiden kunto ja merkinnät. Harvoin käytettävien välineiden kunto kannattaa tarkistaa perusteellisemmin aina käyttöön otettaessa. Silmämääräisesti todetaan, että apuväline on asianmukaisessa kunnossa ja sen osat on luotettavasti kiinnitetty toisiinsa. Ylikuormituksen tai havaitun vaurion jälkeen käyttäjän tulee toimittaa nostoapuväline tarkastettavaksi / korjattavaksi, ellei nostoapuvälinettä suoraan poisteta käytöstä. Rakennustyössä käytettävien nostoapuvälineiden työmaakohtaisista tarkastuksista on säädetty valtioneuvoston päätöksellä rakennustyön turvallisuudesta (629/1994 muutoksineen). Päätöksen luvussa 4 todetaan muun muassa, että nostoapuvälineiden rakenne ja kunto on rakennustyömaalla todettava käyttötarkoitukseen sopiviksi ja niitä koskevien vaatimusten mukaisiksi. Lisäksi edellytetään, että nostoapuvälineet on tarkastettava työpaikalla ennen niiden käyttöönottoa ja työn aikana ajoittain, mikäli mahdollista ainakin kerran viikossa. Ahtaustyötä koskevassa valtioneuvoston asetuksessa (633/2004 muutoksineen) on annettu erityismääräyksiä, jotka koskevat alusten lastauksessa ja purkauksessa käytettävien nostoapuvälineiden käyttöä ja niiden tarkastuksia. Säädöksen 4 luvussa todetaan muun muassa: Ennen nostotyön alkua on tarkistettava, että nostoapuvälineessä on selvästi näkyvä merkintä suurimmasta sallitusta kuormasta. Kertakäyttöisen nostoapuvälineen varmuuskertoimen on oltava vähintään neljä. Irtaimet nostoapuvälineet on tarkastettava silmämääräisesti vähintään joka kolmas kuukausi ja lastin mukana kulkevat nostoapuvälineet on tarkastettava ennen jokaista käyttöä. Nostoapuvälineiden tarkastajan pätevyydestä on säädetty seuraavasti: "Nostoapuvälineet saa tarkastaa työnantajan tai aluksen päällikön valtuuttama laitteen rakenteeseen, käyttöön ja tarkastamiseen riittävästi perehtynyt henkilö. Tarkastajan on tunnettava teräsköysien sekä luonnon- ja keinokuituisten nostoapuvälineiden ominaisuudet ja hylkäämisperusteet." HANKINTA Hankittavien välineiden on oltava valmistusta koskevien säädösten mukaisia ja käyttötarkoitukseensa soveltuvia. Nostoapuvälineen toimittajalta on aina saatava suomenkieliset ja tarvittaessa ruotsinkieliset käyttö- ja kunnossapito-ohjeet. Käyttöturvallisuutta voidaan lisätä käyttämällä sellaisia nostoapuvälineitä, joita ei voi vahingossa tai tietämättään käyttää väärin. Nostoapuvälineiden hankinta voidaan keskittää muutamille luotettaville toimittajille. Näin saadaan helpommin neuvoja ja tarvittaessa asiantuntija-apua sekä käyttökoulutusta. Tällöin myös eri valmistajien käyttämät nostotaulukot voidaan yhtenäistää työpaikalla. Nostoapuvälineiden hankinnan voisi keskittää työpaikalla esim. nostoapuvälineiden tarkastajalle, joka rekisteröi nostoapuvälineet yrityksen seurantajärjestelmään. Rekisteristä tulisi ilmetä ainakin kaikki käytössä olevien välineiden mallit /tyypit ja niiden arvioitu määrä, vaikka jokaista yksittäistä välinettä ei erikseen merkittäisikään. Nostoapuvälineet Turvallisuus 11
10 Nostotyön suunnittelu Kaikki nostot ja nostotyö on suunniteltava huolellisesti. Erillinen nostotyösuunnitelma, jolla varmistetaan nostolaitteiden toimintojen yhteensovittaminen, on tehtävä silloin, kun taakkaa nostetaan useammalla nostolaitteella. Yleissuunnitelma voi sisältää myös useammalla nostolaitteella tehtävät nostot, mikäli se on tehty riittävän yksityiskohtaiseksi. Työpaikalla on huolehdittava myös siitä, että tehtyä nostosuunnitelmaa noudatetaan. Nostojen suunnittelu kannattaa liittää osaksi tuotantoon kuuluvaa materiaalikäsittelyn suunnittelua, jonka tavoitteena on taloudellinen, joustava ja turvallinen tuotteiden käsittely. Jo tuotteen suunnitteluvaiheessa voidaan huomioida tulevat nostotarpeet. Nostotyön hyvällä suunnittelulla ja oikean nostoapuvälineen valinnalla voidaan jo etukäteen karsia pahimmat käyttövirheet ja vaaratilanteet. Nostettavan kappaleen suunnittelijan tulee selvittää, miten ja millä apuvälineillä nosto suoritetaan, miettiä sopivat nostokohdat ja tarvittaessa lisätä aukkoja, nostokorvia ja kierrereikiä nostosilmukkaruuvien kiinnittämistä varten. Suunnitteluvaiheessa tulee laatia tuotteelle nosto-ohjeet. Myös tuotteen osakomponenttien eri valmistusvaiheissa tarvittavat nostot ja siirrot huomioidaan jo suunnittelussa. Usein toistuviin kappaleiden samankaltaisiin nostokäsittelyihin on syytä laatia pysyväisohje. Suunnittelussa huomioitavia seikkoja Nostoon on valittava käyttötarkoitukseen sopiva ja suoritusarvoiltaan riittävä nostolaite. Nostolaitteen nostokyvyn tulisi olla vähintään % suurempi kuin nostettavan taakan paino. Käytettäessä siirrettävää nostolaitetta on se sijoitettava kantavalle ja tasaiselle ajo- ja nostoalustalle niin, että nostolaite ei voi kallistua, kaatua tai liikkua hallitsemattomasti. Mikäli useamman nostolaitteen toiminta-alueet ovat päällekkäin, on ryhdyttävä asianmukaisiin toimenpiteisiin törmäysten välttämiseksi. Tasapainoisen noston varmistamiseksi selvitetään taakan paino, muoto, nostoasento ja painopiste. Piirustuksiin merkitään kappaleen paino ja painopiste. Noston aikana nostettavan kappaleen on oltava joka tilanteessa tasapainossa ja noston tulee olla sen suorittajan hallinnassa. Erityisesti on huolehdittava siitä, ettei taakan alla tai vaara-alueella liikuta tarpeettomasti noston aikana. Jos nostolaitteen käyttöpaikalta ei ole riittävää näkyvyyttä nostoalueelle, on ryhdyttävä muihin turvallisen työskentelyn varmistaviin toimenpiteisiin. Kappaleen liukumisen tai kaatumisen estämiseksi suunnitellaan taakan tukeminen, kiinnityskohdat ja kulkureitti. Erityisnostot, kuten raskaat nostot, suurten kappaleiden nostot ja yhteisnostot edellyttävät yleensä erillistä kirjallista suunnitelmaa. 12 Nostoapuvälineet Turvallisuus
11 Valitaan taakkaan, nostolaitteeseen ja käyttöympäristöön yhteensopiva nostoapuväline: valitaan riittävän pitkä raksi, joka takaa turvallisen pienen kaltevuuskulman tai käytetään nostopalkkia huomioidaan taakassa olevat nostomerkinnät tai ellei niitä ole, suunnitellaan nostoapuvälineen valinta ja kiinnitys huolellisesti selvitetään miten paino jakautuu raksin haaroille huomioidaan nostotiheys varataan riittävästi tilaa tarvittaessa käytetään kulmasuojia. Nostoapuvälineiden ja muiden nostoon käytettävien osien, nostotarvikkeiden, nostoissa huomioitavat erityispiirteet käyvät paremmin ilmi tämän oppaan ao. kohdista. Varmistetaan taakan laskualusta ja kappaleen tuenta, jotta nostoapuvälineet voidaan irrottaa turvallisesti ja vahingoittumattomina. Koenosto kannattaa suorittaa aina siten, että taakka nostetaan vain hiukan irti alustaltaan, jonka jälkeen varmistutaan taakan tasapainosta, nostoapuvälineiden kiinnityksen asiallisuudesta, yms. seikoista. Huolehditaan nostoapuvälineiden toimintakunnon tarkastuksista ja käyttäjien käyttöopastuksesta. Opastus ja koulutus Nostotyötä tekevälle on annettava työn laadun ja työolosuhteiden edellyttämä koulutus ja opastus turvallisiin nostotapoihin tapaturman välttämiseksi. Hänelle on myös kerrottava, mitä kunto- ja merkintäasioita nostoapuvälineestä on ennen käyttöä varmistettava. Työnopastuksella voidaan vaikuttaa asenteisiin ja oikeilla asenteilla voidaan ehkäistä tapaturmia. Vaaratekijät tulee kartoittaa ja toimintaohjeet laatia, tarvittaessa kirjallisesti. Vastuut ja vastuualueet pitää olla selkeästi selvitetty ja asianomaisten tiedossa. Työntekijän tulee noudattaa ohjeita ja varovaisuutta. Havaitessaan viallisen nostoapuvälineen tai muun nostoon käytettävän laitteen, työntekijän on itse poistettava vaaratekijä, esim. viemällä väline erityistarkastukseen tai poistamalla se muuten käytöstä. Hänen on myös ilmoitettava työnjohdolle ja työsuojeluvaltuutetulle havaitsemistaan vioista ja puutteellisuuksista. Nostotyöhön annettavasta koulutuksesta ja opastuksesta on syytä pitää kirjaa. Tällöin voidaan seurata, koska ja millaista opastusta kukin on saanut. Näin on helpompi myös suunnitella uutta ja täydentävää sekä välttää päällekkäistä kouluttamista. Nostoapuvälineet Turvallisuus 13
12 Sallitut kuormitukset Merkinnät ja kuormitustaulukot Nostoapuvälineeseen on oltava aina merkittynä sen suurin sallittu kuorma. Ellei tätä merkintää löydy, nostoapuvälinettä ei saa käyttää. Ylikuormittaminen on aina kiellettyä. Huom. Joissakin tapauksissa suurin sallittu kuorma voidaan jälkikäteen selvittää ja merkitä sellaiseen vanhaan nostoapuvälineeseen tai sakkeliin, josta ei haluta luopua. Jos merkintä tehdään kuormaa kantavaan osaan, kuten puristusholkkiin tai päärenkaaseen, on huolehdittava siitä, että se ei heikennä puristusholkin tai renkaan mekaanisia ominaisuuksia. Suurimman sallitun kuorman määrittämisessä voidaan apuna käyttää nostoapuvälineitä koskevaa standardia SFS-EN Standardeissa ja taulukoissa kaltevuuskulmalla tarkoitetaan raksin haaran ja pystysuoran välistä kulmaa ß. Suurempaa kuin 60 kaltevuuskulmaa (vanhan tavan mukaan 120 haarakulmaa) ei saa käyttää. Kaltevuuskulma ß on puolet haarakulmasta. Monihaaraisen raksin sallittu kuorma riippuu haarojen lukumäärästä ja kaltevuuskulman sekä kiinnitystavan mukaan määräytyvästä muotokertoimesta. Monihaaraisissa rakseissa on sallittu nostokyky eri kaltevuuskulmille ilmoitettu niissä olevassa kilvessä. Sekaannusta aiheuttavat vanhat kuormitusmerkinnät tulee vaihtaa uusien standardien mukaisiksi. Yhtenäiseen käytäntöön työpaikalla tulee siirtyä hallitusti ja käyttäjiä kouluttamalla. On valittava sopiva raksityyppi ja noudatettava kuormitusohjeita. Mitä suurempi on nostoraksin haarojen kaltevuuskulma, sitä pienemmän kuorman se sallii. Kuormitustaulukot selvittävät asiaa, ja niiden käyttö on tunnettava. max 60ϒ b a max 120ϒ Huom. Kuormitustaulukoissa on yleensä ilmoitettu sallittu nostokyky tietyille ketju- tai teräsköysihalkaisijoille. Ketjun tai teräsköyden halkaisijaan ei kuitenkaan voida luottaa määritettäessä sallittua nostoarvoa, koska nostokyky riippuu oleellisesti myös käytetystä teräslaadusta. Sakkelin tai ketjulenkin koko tai teräsköyden halkaisija ei kerro sille sallittua nostoarvoa. Kuva 1. Kaltevuuskulma b / haarakulma a 14 Nostoapuvälineet Turvallisuus
13 1. Haaran kuormitus 2. Vaakasuora voimakomponentti 3. Kuorma 10 t Kuva 2. Raksin haaran kuormituksen riippuvuus kaltevuuskulmasta kuorman ollessa 10 t Kuvassa on varjostettu alue, jossa kaltevuuskulmien arvot ovat yli 60. Tällä alueella rakseja ei saa käyttää. Monihaaraisilla rakseilla koukun kärkien on osoitettava ulospäin, ellei koukkuja ole suunniteltu käytettäväksi toisella tavalla. Tätä nostotapaa voidaan käyttää, kun kuormassa ei ole sopivia kiinnityspisteitä. Etuna on lisäksi se, että raksin haarat sitovat kuorman yhteen. Kaksinkertainen kiristävä silmukka (vasen kuva) takaa paremman turvallisuuden kuin yksinkertainen silmukka (oikea kuva) ja estää kuorman liukumista raksisilmukan läpi. Kiristävää nostoa käytettäessä raksin nimelliskuorman (WLL) arvo saa olla enintään 80 % raksiin tai taulukkoon merkitystä arvosta. Kuvat 3 ja 4. Kiristävä nosto. Nostoapuvälineet Turvallisuus 15
14 Kiristävää nostoa käytettäessä on aina arvioitava raksien luistamisvaara taakassa. (Yli 45 kaltevuuskulman käytön tulee perustua tarkempaan nostosuunnitelmaan.) Mikäli raksit asetetaan kiristävässä nostossa vastakkaisilta puolilta taakkaan, on vaarana taakan ennakoimaton heilahtaminen sivulle taakan irrotessa alustastaan. Kiristävässä nostossa raksi tulisi asettaa siten, että se muodostaa luonnollisen kiristyskulman (120 ) ja kitkan aiheuttama kuumeneminen raksin kiinnitysosan luistaessa vältetään. Raksin asettamisessa ei tule käyttää voimaa tai yrittää kiristää tartuntaa. 1. Painopiste 2. Tässä haarassa (2) on suurempi rasitus. Sallittu kuorma on pienempi kuin taulukosta ilmenevä symmetrisen noston haarakerroin ilmoittaa. (Taakan paino voi lähes kokonaan olla yhden raksihaaran varassa.) 3. Kuorma P Kuva 5. Epäsymmetrinen kuormitus kaksihaaraisella raksilla. Kolmihaaraisilla rakseilla, joiden haarat eivät ole symmetrisesti yhdessä tasossa, suurin rasitus esiintyy siinä haarassa, jossa tasokulmien summa viereisiin haaroihin nähden on suurin. Sama vaikutus esiintyy myös nelihaaraisilla rakseilla, joilla myös kuorman jäykkyys on otettava huomioon. Jäykkää kuormaa nelihaaraisella raksilla nostettaessa voi suurin osa massasta kohdistua vain kolmeen tai jopa kahteen haaraan, jolloin muut haarat vain tasapainottavat kuormaa. Kuva 6. Betonielementin nosto 4-haaraisella raksilla. Kuvassa koukkujen kärjet osoittavat ohjeen mukaisesti taakasta poispäin ja vapaa raksihaara on ohjeen mukaisesti kiinnitetty päälenkkiin, ettei se roiku vapaana. Ao. elemen- tin nosto kahdella erillisellä 2-haaraisella raksilla olisi vaarallista, koska oikealle osoittava voisi hypätä pois nostolaitteen koukusta. 16 Nostoapuvälineet Turvallisuus
15 Haarakertoimen vaikutus raksin nostokykyyn Yksihaarainen raksi Kaksihaarainen raksi 3- ja 4-haarainen raksi Kaltevuuskulma 0 Kaltevuuskulma 0 45 Kaltevuuskulma yli Kaltevuuskulma 0 45 Kaltevuuskulma yli ϒ b b b Haarakerroin 1 Haarakerroin 1,4 Haarakerroin 1 Haarakerroin 2,1 Haarakerroin 1,5 Taulukko 1. Haarakertoimen vaikutus raksin nostokykyyn, kun kuormitus on symmetrinen (kaikilla raksin haaroilla on sama kaltevuuskulma). Kaksi- ja useampihaaraisissa rakseissa nostokyky eri kaltevuuskulmilla on ilmoitettu raksissa olevassa kuormituskilvessä. Huom. Raksiin kohdistuvat voimat ovat samat (muotokerroin 1,4) nostettaessa kahdella erillisellä raksilla tai yhdellä raksilla, joka kulkee taakan alta. Kahdella raksilla nostettaessa (kaksi raksia samassa koukussa) ei yli 45 asteen kaltevuuskulmaa saa käyttää, koska nostolaitteen koukku ei kuormitu tasaisesti ja raksi voi luiskahtaa pois nostokoukusta. Käytettäessä kiristävää nostotapaa on em. arvoja pienennettävä 20 %. Monihaaraiset raksit, joissa kaikki haarat eivät ole käytössä Yleensä rakseja saa käyttää vain siihen tarkoitukseen, johon ne on suunniteltu. Käytännössä on kuitenkin tilanteita, joissa nosto on tehtävä niin, että kaikki raksin haarat eivät ole käytössä. Näissä tapauksissa nimelliskuormaa on pienennettävä raksiin merkitystä arvosta käyttäen taulukosta saatavaa kerrointa. Haarat, jotka eivät ole käytössä, on kiinnitettävä takaisin renkaaseen. Tällä estetään haaran vapaasta heilumisesta tai koukun kiinnitarttumisesta kuorman siirtämisen tai sen irrottamisen aikana aiheutuvat riskit. Raksityyppi Käytössä olevien haarojen lukumäärä Raksin nimelliskuormasta saa käyttää nostoon Kaksihaarainen 1 1/2 Kolmi- ja nelihaarainen 2 2/3 Kolmi- ja nelihaarainen 1 1/3 Taulukko 2. Nostoapuvälineet Turvallisuus 17
16 Nostossa huomioitavia muita seikkoja Nosturin ja nostoapuvälineen koukussa on oltava salpa tai muu luotettava varmistus, esim. itselukkiutuva koukku. Avokoukkujen käyttö on mahdollista vain, mikäli työ sitä edellyttää ja vastaavasta turvallisuustasosta on varmistuttu. Avokoukkujen käyttö edellyttää myös kirjallista riskinarviointia ja työmenetelmäkuvausta. Nostoissa on tarkistettava, että päärengas on yhteensopiva (riittävän suuri) nosturin koukun kanssa. Nostettaessa silmukallisilla teräsköysirakseilla, joissa ei ole koussia, kiinnityskohdan halkaisijan on oltava vähintään kaksi kertaa köyden halkaisija. On tunnettava nostettavan taakan paino ja painopiste. Useampihaaraisissa rakseissa ne raksin haarat, joita ei käytetä nostoon, on aina kiinnitettävä esim. koukusta päälenkkiin. Vapaana roikkuva koukku tai tarrain voi tarttua odottamatta ulkopuoliseen esineeseen kiinni ja aiheuttaa vaaratilanteen. Nostossa käytettävän raksin on oltava riittävän pitkä, ettei sallittuja kaltevuuskulmia ylitetä. Kiinnityskohtien välin on oltava niin suuri, että nostettavan taakan tasapaino varmasti säilyy. Kuva 7. Kuvassa alemmat päätevarusteet ovat suoraan kiinni taakan kiinnikiinnityspisteissä. Koukun on sovittava kiinnitypisteisiin niin, että koukun kidan pohja kantaa kuorman, ja koukun kärjen rasitus vältetään. Monihaaraisilla rakseilla koukun kärkien on osoitettava ulospäin, ellei koukkuja ole suunniteltu käytettäväksi toisella tavalla. Raksin kiinnitysten liukuminen taakassa on estettävä käyttämällä tarvittaessa nostopuomia. Varmistamatonta taakkaa ei missään tapauksessa saa nostaa tai siirtää henkilöiden yli. Taakkaa ei saa myöskään jättää tarpeettomasti riippumaan. Raksin koukkuja tulee kuormittaa kidan pohjasta, koska muuten koukku saattaa kuormittua väärin. Huomioi kaltevuuskulman vaikutus useammalla raksilla nostettaessa. Sallittu kuorma pienenee oleellisesti (katso taulukot 3, 4, 6 ja 7). Huomioi kiristävän noston vaikutus. Sallittu kuorma pienenee 20 % vielä taulukossa ilmoitetusta arvosta. Suojaa raksi taakan teräviltä kulmilta. 18 Nostoapuvälineet Turvallisuus
17 Nostoraksit, erityisesti päällysteraksit ja nostovyöt, ovat arkoja taakkojen teräville kulmille. Terävä kulma saattaa oleellisesti heikentää ja vahingoittaa nostoapuvälineen lujuutta ja aiheuttaa äkillisen vaaratilanteen. Terävien kulmien suojaksi sopivat parhaiten tähän tarkoitukseen valmistetut kulmasuojat. Taakan terävät särmät on mahdollisuuksien mukaan poistettava jo valmistusvaiheessa. Myös nostokorvien karheus ja epäpuhtaudet, esim. betoniroiskeet, voivat rikkoa tekstiiliraksin. Tekstiiliraksien maksimilämpötila on 80 tai 100 astetta riippuen valmistusmateriaalista. Kettinkiraksien maksimilämpötila on 200 astetta ilman erityistoimenpiteitä. Teräsköysirakseissa käytettyjen puristusholkkien ja kuitusydämen suurin sallittu käyttölämpötila voi olla 100 astetta. Suojaa raksit kuumuudelta tarvittaessa. Tekstiiliraksit voivat vahingoittua lämpötilan vaikutuksesta varsinkin silloin, kun kappaleeseen tartutaan heti hitsauksen jälkeen. Huomioi kemikaalien vaikutus. Hapot ja emäkset voivat vaikuttaa haitallisesti nostorakseihin. Nostoraksien, myös kettinkiraksien, soveltuvuus on aina erikseen selvitettävä. Standardin SFS-EN mukaan luokan 4 kettinkirakseja saa käyttää happopitoisissa olosuhteissa. Tällöin on kuitenkin ryhdyttävä seuraaviin varotoimenpiteisiin: a) kuorma saa olla enintään 50 % raksin nimelliskuormasta; b) raksi on pestävä huolellisesti puhtaalla vedellä heti käytön jälkeen; c) pätevän henkilön on tarkastettava raksi päivittäin ennen sen käyttöönottoa. Mikäli kreosootti on tahrinut raksin, on raksi puhdistettava tai poistettava käytöstä. Kreosootti on ihmiselle vaarallinen aine, joka imeytyy ihon kautta. On tehtävä aina alkunosto. Nosto pysäytetään, kun taakka on irronnut alustalta ja tarkastetaan taakan tasapaino ja raksien kiinnitys. Vältetään nykivää kuormitusta, ei tehdä sivuttaisvetoja tai -nostoja, eikä laahata taakkaa. Painavaa heiluvaa taakkaa ei saa yrittää pysäyttää käsin. Älä koskaan nosta taakan niputukseen käytetyistä siteistä, jotka on tarkoitettu ainoastaan tavaran sitomiseen. Raksia ei koskaan saa vetää taakan alta, jos taakka lepää raksin päällä. Raksit säilytetään niille varatuissa paikoissa. Älä käytä jäätynyttä tekstiilinostoraksia. Anna raksin sulaa huoneen lämmössä. Kun raksi on sulanut, kuivanut ja silmämääräisesti tarkastettu, voidaan sitä käyttää. Nostoapuvälineet Turvallisuus 19
18 Eri raksityyppejä koskevia vaatimuksia n KETTINKIRAKSIT Rakenne Kettinkiraksi on kettingistä ja siihen liitetyistä varusteista koottu nostoapuväline. Kettinkiraksi voi olla yksi- tai useampihaarainen. Raksissa tulee olla merkintälevyke, johon on merkitty suurimmat sallitut kuormat eri kuormitustilanteissa. Ennen raksin käyttöä on sille tehtävä silmämääräinen tarkastus, jossa todetaan, että raksi ja varusteet ovat asianmukaisessa kunnossa. Yleensä kettinkiraksia saa maksimikuormalla käyttää -40 C ja +200 C välillä. Näistä poikkeavissa lämpötiloissa on noudatettava valmistajan ohjeita. Kettinkirakseille tulisi olla tietty säilytyspaikka (esim. teline), missä ne eivät ole alttiina vahingoittumiselle ja josta ne ovat helposti otettavissa. Säilytyspaikalle tulisi sijoittaa raksien kuormitustaulukot ja nosto-ohjeet. Kuva 8. Kettinkirakseja Kettinki Kettinki koostuu teräksestä tehdyistä lenkeistä. Nostorakseissa saa käyttää vain lyhytlenkkistä kettinkiä. Raksikettinkiä koskevat ominaisuudet on määritetty niitä koskevissa standardeissa, mm. SFS-EN Ao. standardin mukaan valmistetut kettingit suositellaan merkittäväksi upotusmerkein joko joka kahdenteenkymmenenteen lenkkiin tai metrin välein tehtävällä merkinnällä. Kuva 9. Kettinki Raksia koottaessa on oltava käytettävissä asiakirjat, joista ilmenee kettingin tekniset ominaisuudet. Raksiin tulevien varusteiden tulee olla yhtä lujia kuin kettinki. 20 Nostoapuvälineet Turvallisuus
19 Varusteet Päärengas Päärenkaaseen liitetään yksi tai useampi raksihaara sopivalla liitostavalla. Nostoissa on tarkistettava, että päärengas on yhteensopiva (riittävän suuri) nosturin koukun kanssa. Irrallisesta nostoon käytettävästä päärenkaasta on myös käytävä ilmi sen suurin sallittu kuorma. Kuva 10. Päärenkaita Koukku Raksin koukussa on oltava riittävän luja turvasalpa, ellei käytetä itselukkiutuvia koukkuja. Kuva 11. Erilaisia koukkumalleja Turvasalvan tulee olla riittävän luja ja sivuttain tuettu, jotta se kestää esiintyvät rasitukset. Avokoukkuja saa käyttää vain erikoistapauksissa, jos on varmistettu, että nostossa ei synny vaaraa henkilölle tai esineille. Se, että nostoapuvälineen irrottaminen on helpompaa tai työ muuten sujuvampaa, ei riitä perusteeksi avokoukkujen käytölle. Koukkua tulee kuormittaa aina kidan pohjalta. Kuva 12. Standardin SFS-EN (taotut salvalliset koukut) mukaan salvan on kestettävä voima, joka on 10 % koukun nimelliskuormasta. Standardin arvo on ohjeellinen. Tarkastuksissa ainakin sellaiset salvat, jotka helposti siirtyvät käsivoimin pois lukitusasennostaan esim. sivulle painettaessa, tulee hylätä. Nostoapuvälineet Turvallisuus 21
20 Muut varusteet Mekaaninen liitoselin Kettinkiraksia koottaessa käytetään liittimiä yhdistämään siihen kuuluvia varusteita. Haarukkajärjestelmän mukaan ei vääränkokoisia komponentteja voi yhdistää toisiinsa. Kullakin maahantuojalla on myymiinsä kettinkeihin sopivat liittimet. Kuva 13. Esimerkkejä mekaanisista liitoselimistä Merkintälevyke Kettinkiraksissa tulee olla merkintälevyke suurimmasta sallitusta kuormasta. Standardin SFS-EN mukaisen raksin merkintälevykkeessä on kuvan mukaiset tiedot. 1. Suurin sallittu kuorma 2. Kettingin nimellishalkaisija 3. Haarojen lukumäärä 4. Nostokulman merkintä 5. CE-merkki Kuva 14. Kettinkiraksin merkintälevyke Lyhentimet Taakan tasapainottamiseen tarvitaan kettinkiraksin haarojen pituuden säätämistä. Lyhentimet voivat olla taskumaisia hakalyhentimiä, lyhennyskoukkuja tai pikasäätimiä, joissa kettinki lukittuu jousikuormitteisten tappien varaan. Lyhennyskoukkujen vaikutus kettingin lujuuteen on tarkistettava valmistajan ohjeesta ja mahdollisista rajoituksista tulee tiedottaa käyttäjille. Kuva 15. Erimallisilla lyhentimillä varustettuja rakseja Ennen noston aloittamista on tarkistettava, että kettinki on turvallisesti lukittuna lyhentimessä eikä pääse missään nostovaiheessa irtoamaan. 22 Nostoapuvälineet Turvallisuus
21 Kuormitustaulukko kettinkirakseille Taulukossa 3 on esitetty osa SFS-EN standardin luokka 8 kettinkiraksien nimelliskuormista. Haarakertoimet ovat samansuuruisia muillekin luokille. 90ϒ b Nimelliskuormat, t b b Yksihaaraiset raksit Kaksihaaraiset raksit Kolmi- ja nelihaaraiset raksit 0 < b < b 60 0 < b < b 60 Kerroin 1,4 Kerroin 1,0 Kerroin 2,1 Kerroin 1,5 0,5 0,71 0,5 1,06 0,75 0,8 1,12 0,8 1,6 1,18 1,12 1,6 1,12 2,36 1,7 1,5 2,12 1,5 3,15 2,24 2 2,8 2 4,25 3 3,15 4,25 3,15 6,7 4,75 5,3 7,5 5,3 11, , , , , ,2 23, , ,5 26, , ,5 22, , , Taulukko 3. Kettinkiraksien haarakertoimista riippuva nimelliskuorma, symmetrinen kuormitus. Kettinkiraksien tarkastus- ja hylkäysperusteet Määräajoin tehtävässä tarkastuksessa raksi mitataan ja tarkastetaan koko pituudeltaan. Monihaaraisen raksin eri haarojen pituuksia verrataan keskenään. Erityistä huomiota kiinnitetään raksin eri osien venymiseen, kulumiseen, halkeamiin, muodonmuutoksiin ja ulkoisiin vaurioihin. Yksityiskohtainen lenkki lenkiltä etenevä tarkastus on ainoa tapa, jolla nämä vauriot voidaan havaita. Aina tulee selvittää havaitun vaurion aiheuttaja ja pyrkiä estämään virheen toistuminen. Tarkastus tehdään noudattaen valmistajan antamia ohjeita. Nostoapuvälineet Turvallisuus 23
22 Kettinkiraksien tarkastuksessa käytetään yleensä seuraavia hylkäysperusteita: Kettinkiraksi on poistettava käytöstä, jos raksista puuttuu selvä merkintä suurimmasta sallitusta kuormasta eri kuormitustilanteissa koukun salpa ei lukitse koukkua tai itselukkiutuvan koukun mekanismi on viallinen päärenkaassa, koukuissa tai muissa rakenneosissa on taipumia, vääntymiä, murtumia, muita muodonmuutoksia tai koukku on avautunut yli 10 % kettinkilenkki on kulunut yli 10 %. Kettinkilenkki mitataan kahdesta suunnasta ja niiden keskiarvon tulee olla vähintään 90 % alkuperäisestä. Kuluman kehittyminen pitäisi pystyä ennakoimaan seuraavaan tarkastukseen asti ulkoisen tekijän aiheuttama viilto, lovi, korroosio tai syöpyminen on yli 10 % ainevahvuudesta tai taipuma on silmin nähden havaittava lämpövaurio on aiheuttanut värimuutoksen hitsausroiske on aiheuttanut vaurion mekaaninen liitoselin on kulunut, taipunut, vääntynyt tai se ei pääse vapaasti kääntymään. n TERÄSKÖYSIRAKSIT Yleistä Teräsköysiraksi on nostoapuväline, joka on tehty teräsköydestä ja jonka päissä on puristusholkilla tai pujonnalla (pleissaamalla) tehty silmukka. Silmukkaan kiinnitettyinä päätevarusteina voidaan käyttää renkaita ja koukkuja. Päätevarusteita käytettäessä silmukan suojana on käytettävä koussia. Teräsköysiraksi voi olla yksi- tai monihaarainen. Kuva 16. Tyypillisiä teräsköysirakseja 24 Nostoapuvälineet Turvallisuus
23 Teräsköysiraksien päättämistapoja Puristusholkin avulla tehty koussisilmukka Pujotettu pehmeä silmukka Raksin muoto Puristusholkin avulla tehty jalustinsilmukka Puristusholkin avulla tehty pehmeä silmukka Kuvat 17 ja 18. Teräsköysiraksien päättämistapoja. Vasemmanpuoleisessa kuvassa näkyvät puristusholkkiliitokset on tehty takaisinpäin käännetyllä silmukalla. Oikeanpuoleisessa kuvassa on kuvattu flaamilaisen silmukan tekotapaa. Puristusholkin materiaalina käytetään seostamatonta hiiliterästä tai alumiinia. Takaisinpäin käännetty silmukka Silmukka on muodostettu viemällä köyden pää puristusholkin läpi ja muodostamalla vaadittu silmukkakoko ja viemällä sen jälkeen köyden pää takaisin puristusholkin läpi. Käsin pujotettu silmukka Pleissaus (pujonta) tehdään käsin pleissaajan toimesta. Pleissaajan on oltava koulutettu pleissauksen tekemiseen. Flaamilainen silmukka Köyden pintasäikeet jaetaan kahteen yhtä suureen ryhmään. Köysisydän liitetään jompaankumpaan näistä ryhmistä. Molempien ryhmien säikeet punotaan sitten taas yhteen vastakkaisiin suuntiin. Teräsköysiraksin tarkastus- ja hylkäysperusteet Aina ennen raksin käyttöä on silmämääräisesti tarkistettava, ettei siinä ole turvallisuutta vaarantavia vikoja. Määräajoin tehtävien tarkastusten väliaika riippuu käytön rasittavuudesta. Määräaikaistarkastuksissa tarkastetaan raksin kunto kiinnittäen huomiota merkintöihin, vaurioihin ja kulumiin, jotka saattavat vaikuttaa raksin turvalliseen käyttöön kuten: merkintä suurimmasta sallitusta kuormasta eri kuormitustilanteissa katkenneet tai kuluneet langat köyden muodonmuutokset (esim. sykkyrät) vääntymät puristusholkissa, pujonnassa tai päätteissä lämpövauriot korroosio. Nostoapuvälineet Turvallisuus 25
24 Silmämääräisen tarkastuksen lisäksi on tarvittaessa käytettävä muita menetelmiä, esimerkiksi ainetta rikkomatonta koetusmenetelmää, raksin sisäosien kunnon selvittämiseksi. Määräajoin tehtävässä tarkastuksessa teräsköysiraksi tarkastetaan koko pituudeltaan. Erityistä huomiota kiinnitetään raksin eri osien venymiseen, kulumiseen, halkeamiin, muodonmuutoksiin ja ulkoisiin vaurioihin. Aina tulee selvittää havaitun vaurion aiheuttaja ja pyrkiä estämään virheen toistuminen. Tarkastus tehdään noudattaen valmistajan antamia ohjeita. Teräsköysiraksien tarkastuksessa käytetään yleensä seuraavia hylkäysperusteita: Katkenneet langat Lankojen katkeamisen aiheuttaa tavallisesti mekaaninen vaurio, tai syöpyminen. Tämä vähentää köyden lujuutta ja voi vahingoitta käyttäjän käsiä. Raksi on hylättävä, jos säie on kokonaan katkennut, lankakatkeamat ovat hyvin lähellä toisiaan tai lankakatkeamien määrä ylittää 5 % lankojen määrästä matkalla, joka on kuusi kertaa köyden halkaisija. Raksi on hylättävä, jos köyden nimellishalkaisija on jossain kohdassa kulunut yli 10 %. Ruostuminen ja syöpymät Syöpymistä saattaa esiintyä, kun rakseja säilytetään sopimattomasti tai niitä on käytetty syövyttävissä olosuhteissa. Pintaruoste saattaa olla merkki myös sisäisestä syöpymisestä, jonka vaikutusta on vaikea arvioida. Köyttä avaamalla pyritään tutkimaan sisäpuolinen kunto. Raksi on hylättävä, jos sisäistä syöpymistä esiintyy oleellisessa määrin tai syöpymistä esiintyy pujonnassa. Muodonmuutos Raksi on hylättävä, kun siinä on muodonmuutos, joka johtuu sykkyrästä, murskaantumisesta, sydämen pettämisestä tai solmusta. Lämpövauriot Teräsköysien värimuutokset saattavat olla merkki ylikuumenemisesta, joka vahingoittaa kuitusydäntä ja heikentää sen voitelua. Sallittujen käyttölämpötilojen suhteen on noudatettava valmistajan ohjeita. Päätevarusteiden vauriot Erityistä huomiota on kiinnitettävä seuraaviin seikkoihin: koukkujen aukeaminen ja säröt renkaiden tai koussien muodonmuutokset ja kuluminen säröt puristusholkissa puristusholkin tai pujonnan murskautuminen tai kuluminen pujonnan tai puristusholkin läpiluistaminen lankakatkeamien keskittyminen puristusholkin tai pujonnan lähellä tai pujonnassa silmukkaa levittävän voiman vaikutus silmukan nielussa, jos on käytetty ylisuurta tappia tai vääräntyyppistä koussia taittuvat langat silmukan ulkopinnalla esim. silloin, kun on käytetty pehmeää silmukkaa ja ohutta tappia kitkan vaikutus pehmeän silmukan kantavalla pinnalla. 26 Nostoapuvälineet Turvallisuus
25 Kuormitustaulukko teräsköysirakseille Kulma pystysuoraan nähden (kaltevuuskulma) Yksihaarainen raksi Kaksihaarainen raksi Kolmi- ja nelihaarainen raksi Päätön raksi yli yli ϒ b b b Köydennimellishalkaisija mm Suora Suora Suora Suora Suora Nimelliskuormat t Kiristävä silmukka 8 0,700 0,950 0,700 1,50 1,05 1,10 9 0,850 1,20 0,850 1,80 1,30 1, ,05 1,50 1,05 2,25 1,60 1, ,30 1,80 1,30 2,70 1,95 2, ,55 2,12 1,55 3,30 2,30 2, ,80 2,50 1,80 3,85 2,70 2, ,12 3,00 2,12 4,35 3,15 3, ,70 3,85 2,70 5,65 4,20 4, ,40 4,80 3,40 7,20 5,20 5, ,35 6,00 4,35 9,00 6,50 6, ,20 7,20 5,20 11,0 7,80 8, ,30 8,80 6,30 13,5 9,40 10,0 26 7,20 10,0 7,20 15,0 11,0 11,8 28 8,40 11,8 8,40 18,0 12,5 13, ,0 15,0 11,0 23,5 16,5 18, ,0 19,0 14,0 29,0 21,0 22, ,0 23,5 17,0 36,0 26,0 28, ,0 29,0 21,0 44,0 31,5 33, ,0 35,0 25,0 52,0 37,0 40, ,0 40,0 29,0 62,0 44,0 47, ,5 47,0 33,5 71,0 50,0 54, ,0 54,0 39,0 81,0 58,0 63,0 Haarakerroin K L 1 1,4 1 2,1 1,5 1,6 Taulukko 4. Kuitusydämisten, puristusholkkiliitoksella varustettujen luokkien 6x19 ja 6x36 raksien nimelliskuormat. Terässydämisillä köysirakseilla nimelliskuorma on hiukan suurempi kuin vastaavalla kuitusydämisellä köysiraksilla. HUOM. Taulukon 4 nimelliskuormat (WLL) perustuvat oletukseen, että yksihaaraisten raksien pehmeän silmukan kantopisteiden halkaisija on vähintään kaksi kertaa köyden halkaisija. Mikäli köysiraksin nostolenkissä ei ole koussia, on sakkelin halkaisijan oltava vähintään kaksi kertaa köyden halkaisija. Nostoapuvälineet Turvallisuus 27
26 Teräsköysiraksin kuormituksen riippuvuus lämpötilasta Köysiraksien käyttäminen taulukossa ilmoitetuilla sallituilla lämpötila-alueilla ei aiheuta sen nimelliskuorman pysyvää laskua, jos köysi palautetaan sen normaaliin käyttölämpötilaan. Enintään 40 C lämpötilat eivät vaikuta haitallisesti teräsköysirakseihin. Käytettäessä teräsköysirakseja alle 40 C lämpötiloissa on ohjeet saatava valmistajalta. Raksin nimelliskuormaan vaikuttavat lämpötilan lisäksi raksissa käytetty pääteliitoksen tyyppi, holkin materiaali ja köyden sydänmateriaali. Raksi kannattaa valita siten, että raksille sallittu lämpätila on riittävästi korkeampi kuin ympäristön tai nostettavan kappaleen lämpötila arviointivirheiden välttämiseksi. Kuva 19. Teräsköysiraksin koussilla varustettu silmukka, jossa on sakkeli. (Sakkelissa ei ole lukintaa, joten sitä ei ole tarkoitettu jätettäväksi paikalleen pidemmäksi aikaa.) Päätteen tyyppi Takaisinpäin silmukka Takaisinpäin silmukka Holkin materiaali Köysisydän Korjattu nimelliskuorma prosentteina raksin nimelliskuormasta Lämpötila, T, C 40<T <T <T <T <T <T Alumiini Kuitu 100 Älä käytä Älä käytä Älä käytä Älä käytä Älä käytä Alumiini Teräs Älä käytä Älä käytä Älä käytä Älä käytä Flaamilainen silmukka Teräs Kuitu 100 Älä käytä Älä käytä Älä käytä Älä käytä Älä käytä Flaamilainen silmukka Teräs Teräs Älä käytä Käsin pujotettu Kuitu 100 Älä käytä Älä käytä Älä käytä Älä käytä Älä käytä Käsin pujotettu Teräs Älä käytä Taulukko 5. Lämpötilan vaikutus teräsköysiraksien nimelliskuorma-arvoihin. 28 Nostoapuvälineet Turvallisuus
27 n TEKOKUITUISET PÄÄLLYSTERAKSIT JA NOSTOVYÖT Tekokuidusta valmistettujen päällysteraksien ja nostovöiden käyttö on yleistä. Ne ovat keveytensä tähden helppokäyttöisiä ja soveltuvat pinnaltaan aran materiaalin nostamiseen. Toisaalta ne ovat muita rakseja herkempiä vahingoittumaan. Päällysteraksilla ja nostovyöllä on selviä eroja ja jossain tilanteessa käsitteiden sotkeutuminen voi olla jopa vaaraksi. Olennaisin ero on sisäisessä rakenteessa. Vyössä kantavat langat kudotaan nauhaksi, kun taas päällysteraksissa langat ovat kantavana vyyhtinä putkimaisen päällysteen sisällä. Kuva 20. Nostovöitä Kuva 21. Päällysteraksi Valmistusmateriaali Nostovyöt ja päällysteraksit valmistetaan synteettisistä kuitulangoista ja materiaalina käytetään polyesteriä, polyamidia tai polypropeenia. Suomessa yleisin lankamateriaali on polyesteri. Raksin valmistusmateriaalin on oltava uv-säteilyltä suojattua. Harvemmin tekokuituisten päällysteraksien ja vöiden materiaalin ominaisuudet painavat niiden hankinnassa. Mutta viimeistään käyttäjän on tunnettava nostopaikan olosuhteiden vaikutus nostoapuvälineeseen. Onko korkeita lämpötiloja tai miten käytettävä kemikaali vaikuttaa? Entä uv-säteily ja onko tarvetta nostaa teräväreunaisia taakkoja? Etiketin väristä näkee käytetyn materiaalin: Polyesteri = sininen etiketti Kestää laimeita happoja, mutta emäkset vahingoittavat sitä. Polyamidi = vihreä etiketti Kestää emäksiä, mutta jo laimeat hapot heikentävät sitä. Heikkenee kastuessaan. Polypropeeni = ruskea etiketti Näistä sopivin sinne missä tarvitaan kemikaalien kestoa. Kestää happoja ja emäksiä. Ei kestä joitain liuottimia. Valmistaja antaa tarkempia tietoja nostovyön ja päällysteraksin kemikaalien sietokyvystä. Nostoapuvälineet Turvallisuus 29
28 Merkinnät Materiaali Nimelliskuormat Pituus Suora nosto kiristävä nosto Avonosto saman suuntainen Avonosto ( ) Valmistajan tunnus tai tuotemerkki Jäljitettävyyskoodi Standardi 1 t 800 kg 2 t 1,4 t WLL Kuva 22. Standardin SFS-EN , nostovyöt, mukainen näkyvissä oleva merkintä nostovyössä. (Nostoarvot on ilmoitettu 1 t (1000 kg) nostovyön mukaan.) Kaksi-, kolmi- ja nelihaaraisille rakseille merkintä tehdään muodoltaan helposti tunnistettavaan kestävän etikettiin (esim. pyöreään merkintälevykkeeseen), joka kiinnitetään päärenkaaseen, jolloin se erottuu muista vyötyypeistä. Raksin merkinnässä on ilmoitettava haarojen kaltevuuskulmat. Yksittäisten haarojen etiketeissä ei saa ilmoittaa nimelliskuormaa. Päällysterakseissa ja nostovöissä tulee olla seuraavat merkinnät: tiedot valmistajasta / myyjästä nimellislujuus = WLL (alle tuhannen kilon nimelliskuorma ilmoitetaan kilogrammoina ja sen ylittävät tonneina) suurin sallittu nostokuorma eri nostokulmille valmistusmateriaali ilmoitetaan lapun värillä CE-merkintä pituus käytettävissä tulee olla jäljitettävyysnumero. Käytössä voi olla kaksoismerkkilappu, jolloin varmistuslappu on merkkilapun ompeleen sisällä. Käytettävissä tulee olla seuraavat asiakirjat: käyttö- ja huolto-ohjeet vaatimustenmukaisuusvakuutus, jossa valmistajan tai toimittajan nimi ja osoite raksin kuvaus käytetyt standardit 30 Nostoapuvälineet Turvallisuus
29 Suurin sallittu kuormitus Valmistajan tai maahantuojan ohjetaulukoissa on esitetty eri nostokulmien muotokertoimet ja näitä vastaavat suurimmat sallitut työkuormat. Näitä taulukoita tulisi asettaa nostoraksien käyttöpaikoille. Nimelliskuormat (t) Suora nosto Kiristävä nosto Avonosto Kaksihaarainen raksi Kolmi- ja nelihaarainen raksi Päällysteraksin nimelliskuorma (WLL) suorassa nostossa Päällysteraksin päällysteen väri Samansuuntainen b = b = b = b = b = b = M = 1 M = 0,8 M = 2 M = 1,4 M = 1 M = 1,4 M = 1 M = 2,1 M = 1,5 1,0 violetti 1,0 0,8 2,0 1,4 1,0 1,4 1,0 2,1 1,5 2,0 vihreä 2,0 1,6 4,0 2,8 2,0 2,8 2,0 4,2 3,0 3,0 keltainen 3,0 2,4 5,0 4,2 3,0 4,2 3,0 5,3 4,5 4,0 harmaa 4,0 3,2 8,0 5,6 4,0 5,6 4,0 9,4 6,0 5,0 punainen 5,0 4,0 10,0 7,0 5,0 7,0 5,0 10,5 7,5 6,0 ruskea 6,0 4,8 12,0 8,4 6,0 8,4 6,0 12,6 9,0 8,0 sininen 8,0 6,4 16,0 11,2 8,0 11,2 8,0 16,8 12,0 10,0 oranssi 10,0 9,0 20,0 14,0 10,0 14,0 10,0 21,0 15,0 Yli 10,0 oranssi M = Symmetrisen kuormituksen muotokerroin. Raksin tai raksin osien sallittu poikkeama pystysuoraan verrattuna on 6. Taulukko 6. Kuormitustaulukko päällysterakseille. Terävät kulmat ja kulmasuojien merkitys Käytännön nostotyössä terävän kulman vaikutus nostoraksin heikkenemiseen on ilmeisen dramaattinen. Jäysteet, taakan epätasapaino, liikahdukset noston aikana tai kuluneet raksit tehostavat kulman haitallista vaikutusta. Terävä kulma, jonka pyöristyssäde on 1 7 mm pudottaa nostovyön ja päällysteraksin kuormankantokyvyn puoleen. Nostovyön kohdalla vasta 13 mm:n pyöristyssäteellä kuormankantokyky on lähes sama kuin suorassa nostossa vaadittava. Kokemuksen mukaan kulman pyöristyssäteen ollessa alle 7 mm on käytettävä kulmasuojia. Kulmasuojia on monia eri malleja ja materiaaleja, joista voidaan valita käyttötarkoitukseen sopiva. Nostoapuvälineet Turvallisuus 31